ฝรั่งยันพลังงานงั้นๆ
บริษัทหลักทรัพย์ทิสโก้ได้นำหุ้นกลุ่มพลังงานและสื่อสารไปนำเสนอข้อมูล (โรดโชว์) ต่อนักลงทุนที่สหรัฐปรากฏว่าผลตอบรับเป็นกลางค่อนข้างไปทางลบ
29 ต.ค. 2565

บริษัทหลักทรัพย์ทิสโก้ได้นำหุ้นกลุ่มพลังงานและสื่อสารไปนำเสนอข้อมูล (โรดโชว์) ต่อนักลงทุนที่สหรัฐปรากฏว่าผลตอบรับเป็นกลางค่อนข้างไปทางลบ 
นักลงทุนมีมุมมองในเชิงเป็นกลางค่อนไปทางลบ สำหรับราคาและส่วนต่างของราคาสินค้าโภคภัณฑ์
นักลงทุนมีกระแสค่อนไปในเชิงลบ สำหรับราคาและส่วนต่างราคาของปิโตรเคมีและสินค้าโภคภัณฑ์ แต่อย่างไรก็ตาม นักลงทุนยังคงสนใจหุ้นพลังงานที่มีราคาถูกและมีการขยายตัวอย่างต่อเนื่อง
ทั้งนี้ ยังคงจับตาดูบริษัท ปตท. (PTT) และบริษัท ปตท.สำรวจและผลิตปิโตรเลียม (PTTEP) หลังจากการทำ ซื้อกิจการ ที่มีราคาแพงในด้านของ PTTEP มีความกังวลว่าโครงการ LNG ที่ Mozambique จะเสร็จทันในปี 2561 หรือไม่ แต่อย่างไรก็ตาม มีมุมมองในเชิงบวกต่อการสร้างมูลค่าที่เพิ่มขึ้นจากการทำ ซื้อกิจการ ในอนาคต หากการซื้อกิจการมุ่งเน้นในภูมิภาคมากขึ้น สำหรับ PTT นักลงทุนในสหรัฐ ยังไม่เชื่อว่ากระทรวงพลังงานจะสามารถลอยตัวราคาก๊าซแอลพีจีและเอ็นจีวีได้ในปีนี้ (กระทรวงพลังงานกำหนดลอยตัวราคาในเดือน ก.ย.) 
เริ่มมีความสนใจ TOP
ถึงแม้จะมีมุมมองในเชิงลบในส่วนของราคาน้ำมันและก๊าซธรรมชาติ นักลงทุนบางรายเริ่มสนใจในการลดต้นทุนของบริษัท ไทยออยล์ (TOP) โดยมองว่าปริมาณน้ำมันสำรองของสหรัฐ ที่เพิ่มขึ้นจะทำให้เกิดการผลิตส่วนเกินของน้ำมันในแถบแอฟริกาในเอเชีย ซึ่งจะช่วยลดส่วนต่างของ Murban Crude Premium ลงจากเดิมที่ 45 เหรียญสหรัฐ/บาร์เรล เป็น 3 เหรียญสหรัฐ/บาร์เรล หรือต่ำกว่า ซึ่งน้ำมันของ TOP นั้นกว่า 58% มาจาก Murban ทุกส่วนต่างที่ลดลง 1 เหรียญสหรัฐ จะช่วยเพิ่มค่าการกลั่นของ TOP 0.6 เหรียญสหรัฐ/บาร์เรล ซึ่งในปีที่ผ่านมา TOP มีค่าการกลั่นเฉลี่ย 3 เหรียญสหรัฐ ต่ำกว่าค่าการกลั่นของสิงคโปร์ ส่วนหนึ่งมาจากต้นทุนของน้ำมันดิบที่สูง ประกอบกับการเครดิตภาษีจะช่วยชดเชยค่าการกลั่นที่ลดลง หลังจากที่จีนและตะวันออกกลางมีกำลังการผลิตที่เพิ่มขึ้นในปีหน้า